
Narva Laste Loomemaja
õppetasu piirnormide kinnitamine
Vastavalt Kohaliku omavalitsuse korralduse seaduse § 30 lõike 1 punktile 3 ja Huvikooli seaduse § 21 lõikele 3
1.
Kehtestada Narva Laste Loomemaja õppekulude osaliseks katmiseks võetava õppetasu piirnormid:
	Huvialade suunad
	Lapsed ja noored
	Täiskasvanud

	Loodusehuvialad
	25-100 krooni
	–

	Üldkultuurihuvialad
	35-100 krooni
	100-150 krooni

	Spordihuvialad
	40-100 krooni
	100-150 krooni

	Tehnikahuvialad
	40-100 krooni
	100-150 krooni

	Teatrihuvialad
	40-100 krooni
	100-150 krooni

	Tantsuhuvialad
	40-100 krooni
	100-150 krooni

	Muusika- ja kunstihuvialad
	40-100 krooni
	100-180 krooni

	Keeleõppe huvialad
	60-100 krooni
	100-200 krooni


2.
Narva Linnavalitsuse Kultuuriosakonna juhataja kinnitab oma käskkirjaga Narva Laste Loomemaja konkreetsete huvialade õppetasud käesoleva määruse punktis 1 toodud piirnormide piires.

3.
Narva Laste Loomemaja direktoril on õigus huvikooli hoolekogu poolt kooskõlastatud korras vabastada andekaid lapsi ja lapsi vähekindlustatud peredest õppemaksust, kuid mitte üle 20% huvikooli õpilaste üldarvust.
4.
Tunnistada kehtetuks Narva Linnavalitsuse 03.05.2006.a määrus nr 571 „Narva Noorte Meremeeste Klubi ja Narva Laste Loomemaja õppetasu piirnormide ja suuruste kinnitamine”.
5.
Määrus jõustub alates 10.03.2009.a.
Tarmo Tammiste

Ants Liimets

Linnasekretär
Narva Linnavalitsus

Peetri plats 5
20308   NARVA












26.02.2009.a nr 3.1–19/9
Õiend
Vastavalt Kohaliku omavalitsuse korralduse seaduse § 30 lõike 1 punktile 3 ja Huvikooli seaduse § 21 lõikele 3
Narva Linnavalitsuse Kultuuriosakonda saabus 05.02.2009.a taotlus Narva Laste Loomemajalt palvega kinnitada uued õppetasu piirnormid huvikooli õpilastele. Muudatuste tegemise vajadus on tingitud täiskasvanute suureneva huviga Narva Laste Loomemaja poolt pakutavate teenuste vastu. Muudatuste tulemusena kehtestatakse õppetasu piirnormid Narva Laste Loomemaja kõigi huvialade suundadele täiskasvanute jaoks. See lubab täiskasvanutel valida õppimiseks ja vaba aja veetmiseks huvikooli kõigist huvialadest. Niimoodi eeldatakse rohkem võimalusi lastele, noortele ja täiskasvanutele.
Linnavalitsus kehtestab linna asutuste poolt osutatavate teenuste hinnad. Huvikooli eelarve tulud moodustuvad huvikooli põhitegevusega seotud tasuliste teenuste osutamisest saadud tulust ja huvikooli põhimääruses sätestatud huvikooli õppekavavälisest tegevusest saadud tuludest ning muudest vahenditest. Sellepärast Narva Linnavalitsuse Kultuuriosakond valmistas ette käesoleva määruse eelnõu, milles kinnitatakse Narva Laste Loomemaja huvialade õppetasu piirnormid.

